R E L A C I O N
        PËR

PROJEKTLIGJIN “PËR RATIFIKIMIN E DOKUMENTIT  TË NDRYSHIMIT NR.1, TË MARRËVESHJES SË  KREDISË  PËR EKSPORT, NDËRMJET KËSHILLIT TË MINISTRAVE                           TË REPUBLIKËS SË SHQIPËRISË, QË VEPRON NË EMËR TË REPUBLIKËS SË SHQIPËRISË E PËRFAQËSOHET NGA MINISTRIA E FINANCAVE, DHE UNICREDIT BANK AUSTRIA AG, PËR FINANCIMIN E PROJEKTIT MBARËKOMBËTAR TË RADIOTERAPISË”

Dokumenti i ndryshimit nr.1, të marrëveshjes së kredisë për eksport, ndërmjet Këshillit të Ministrave të Republikës së Shqipërisë, që vepron në emër të Republikës së Shqipërisë e përfaqësohet nga Ministria e Financave, dhe Unicredit Bank Austria AG, për financimin e projektit mbarëkombëtar të radioterapisë është miratuar, në parim, më 25.10.2013.

Objektivi i projektit mbarëkombëtar të radioterapisë është pajisja me aparaturë mjekësore bashkëkohore moderne i Shërbimit të Onkologjisë, në Qendrën Spitalore Universitare “Nënë Tereza”. Qëllimi i tij është mjekimi                          radioterapeutik i kancerit me rrezatim, nëpërmjet akseleratorit linear me aksesorët e tjerë shoqërues.

Ky projekt financohet në kuadër të marrëveshjes së bashkëpunimit financiar, ndërmjet qeverisë së Republikës së Shqipërisë dhe qeverisë së Republikës së Austrisë, të nënshkruar më 7 dhjetor 2010.

Marrëveshja e kredisë për eksport për projektin mbarëkombëtar të radioterapisë  është miratuar, në parim, nga Këshilli i Ministrave  i Republikës së Shqipërisë me vendimin nr.304, datë 10 prill 2013, dhe është nënshkruar më 25 prill 2013.

Financimi, që akordohet për këtë projekt nga qeveria austriake nëpërmjet UniCredit Bank Austria AG, në cilësinë e bankës tregtare ndërmjetëse, kap shumën 2 milionë euro.
Me anë të këtij akti synohen ndryshimet e mëposhtme:

· Ndryshimi i periudhës pa pagesë principiali, parashikuar në aneksin 3, neni 9, nga 60 muaj pas datës së pranimit paraprak, në 72 muaj pas datës së pranimit paraprak;
· Ndryshimi i numrit të dokumenteve që duhen paraqitur sipas aneksit 4, neni (b), pika (iii), nga 6 në 3 kopje.

Autoritetet kompetente për zbatimin e kësaj marrëveshjeje janë Ministria e Shëndetësisë dhe Ministria e Financave.

Në zbatim të nenit 121 të Kushtetutës, ky projektligj i paraqitet Kuvendit për ratifikim.

KËSHILLI I MINISTRAVE
2

